Document ID: /roh_data/filtered/fineweb-2-filterrobots_roh.jsonl.gz/13981

Chantun
Repower s'engascha per ovra da charvun en l'Italia
La filiala da la Repower en l'Italia s'engascha vinavant per in permis da construcziun per l'ovra da charvun a Saline Joniche. Quai malgrà che la populaziun dal Grischun ha ditg «na» a l'urna a la forza da charvun.
La regenza na vesa nagina cuntradicziun en quest cas. La Repower haja annunzià la separaziun da sia filiala en l'Italia sin la fin da quest onn. En quest senn saja la voluntad da la populaziun accumplida, ha ditg il directur d'energia Mario Cavigelli.
RR novitads 10:00